BCH คาดกำไรไตรมาส 3 สูงสุดของปีแตะ 1.34  พันลบ. แนะซื้อราคาเป้าหมาย 33 บาท  
BCH คาดกำไรไตรมาส 3 สูงสุดของปีแตะ 1.34  พันลบ. พร้อมประเมินกำไรปีนี้ โตเด่น 211% แนะซื้อราคาเป้าหมาย 33 บาท  
BCH คาดกำไรไตรมาส 3 สูงสุดของปีแตะ 1.34  พันลบ. พร้อมประเมินกำไรปีนี้ โตเด่น 211% แนะซื้อราคาเป้าหมาย 33 บาท  
20 ก.ย. 2564

บล.โนมูระ พัฒนสิน ระบุในบทวิเคราะห์วันนี้ (16 ก.ย.64) ว่า บริษัท บางกอก เชน ฮอสปิทอล จำกัด (มหาชน) หรือ BCH (TP22F 33*)  คาดกำไรไตรมาส 3/2564 เป็นจุดสูงสุดของปีที่ 1,340 ลบ. (+224% เทียบช่วงเดียวกันของปีก่อน, +17%q-q) เนื่องจาก 1) การให้บริการเกี่ยวกับ COVID เพิ่มขึ้นสูง (คิดเป็น 60% ของรายได้ในไตรมาส 3/2564)
2) Gross margin ดีขึ้นเป็น 47% (ไตรมาส 3/2563 ที่ 36.6%,ไตรมาส 2/2564 ที่ 46.3%) จากรายได้จาก COVID มี gross margin ที่สูงกว่ารักษาผู้ป่วยประกันสังคมทั่วไป โดยประเมินกำไรปี 2564 เติบโตเด่น +211%เทียบช่วงเดียวกันของปีก่อนที่ 3,825 ลบ.
โดยเป็นหุ้นในกลุ่มที่ซื้อขาย Valuation ต่ำสุดที่ PER21F 14 เท่า ต่ำกว่ากลุ่มซึ่งสูง 59 เท่า โดยวันนี้ตัวเลขผู้ติดเชื้อใหม่น้อยกว่าตัวเลขผู้หายป่วย ราคาปรับตัวลงมา สามารถเก็งกำไรได้ เป็นหุ้นในกลุ่มฯที่แนวโน้มกำไรไตรมาส 3/2564 โดดเด่น + เป็น รพ.ที่ได้ประโยชน์มากสุดจากรายได้เสริม COVID-19 และเป็นตัวเลือกที่ดีในสถานการณ์ COVID ที่ยังไม่แน่นอน